《乙丑岁新正五日同杜司寇李别驾郭郡博登郡谯楼眺望且小酌手谈次郭洧上韵 其二》
明代·饶相

层楼缥缈可餐霞，历历江山入望赊。路绕烟村真似画，天连云树浩无涯。

重重接宇馀千户，袅袅炊烟见几家。暂喜登高舒远眺，却怜憔悴度年华。

作者简介：饶相（一五一二 — 一五九一），字志尹，号三溪。大埔人。明世宗嘉靖十四年（一五三五）进士，授中书舍人。晋户部员外郎，监山东、河南漕运。二十二年，以诖误谪无为州判官，署州事。二十四年调任兖州判官，迁淮阳郡丞。二十八年，擢南昌知府。三十二年，升饶州兵备、江西按察副使。寻乞归养，家居三十馀年，卒。著有《三溪先生文集》。清康熙《潮州府志》卷九上、清乾隆修《潮州府志》卷二八有传。